
 दिया खेळाची वेळ जातकच घरा आयले.



 "पाा!" ताणें आपयले.





 पा धावून रांदची कु़डींत गेलो.






 तो ताकतिकेन मटराचो पाटलो घेवन सोलपाक लागलो.





 पा केन्नाच शाळेंत वचूंक ना. म्हूण दियान ताका शिकोवपाचे आपल्या वयर घेतिल्ले.






 सगळ्या विशया मदी, भुगोल विशय पाक आवडटालो. ताका शेती- माती, पीक, पावस, न्हंय आनी नकाशो हें विशय आवडटाले.







 पूण आज गणिताचो दिस आशिल्लो.





 "पा तूं गणिता कडल्यान धांवपाक शकना," दियान म्हळे.






 पा मटर सोलीत रावलो.






 "गणीत खूब म्हत्वाचे, पा. आज आमी विभागणी शिकतली."





 "दिया, हांव कामांत आसा. दिसना तुका?" पान म्हळे.






 पा सद्दाच गणिताच्या दिसानी कामांत आसता. तो मदीच घर साफ करता, वणटेक रंग लायता वा पयसल्या सोयऱ्यांक पत्र बरयता.





 "म्हाका रातिचे जेवण रांदपाक जाय." पान म्हळे.






 "बरें. पा. हांव तुका मदत करता. म्हाका थोडें मटर दी," दियान म्हळे.






 पान ताका अर्दे काडून दिले.





 "पळय, तुवेन आतां विभागणी करून दिली!" दियान म्हळे.



 ताणें मटर मेजले. "तातूंत सगळे मेळून 20 मटराची सांगा आशिल्ली आनी तुवेन ताचे दोन भाग केले. प्रत्येकाक 10"





 "आतां, जर हांव 20 मटराची सांगाचो 4 सारके भाग करता. म्हाका दर एका भागांत 5 मेळटले. पळय." दियान म्हळे तशेंच ताणी चार भाग केले. "म्हूण विसाचे चार वर्गीकरण सारकें पांच जाता."






 "हें इतले कठीण ना," पान म्हळे.






 "ना पा, इतले कठीण ना. तुका याद आसा रामू काका आनी तुवेंन आमच्या वांट्याचो तांदूळ घेवन आयिल्ले?" दियान विचारले.





 "आमी साकाची विभागणी केली, आनी जण एकल्याक 6 साक मेळिल्ले. " पान म्हळे.






 "बरोबर. थंय 5 कुटुंबाक 31 साक आशिल्ले. तिसाचे पांच विभाग केल्ल्यार 6 जाता. आनी 1 साख उरिल्लो. जो आमी 5 आयदनानी सारके प्रमाणान रकयले. " दियान म्हळे.





 "म्हणल्यार, विभागणी म्हणजे वाटणी?" पान म्हळे.






 "हय! ताकाच विभागणी म्हणटा. आमी वेळाची सुद्दा वाटणी करपाक शकता. सकाळ फुडें, आमचे कडेन मान्न्यान 30 मिनीट आसता. 30 मिनिटाची 3 विभागणी केल्ल्यार 10 मिनीट जाता. म्हूण तुका, मा आनी म्हाका 10 मिनीट मेळटा."





 "पूण तूं म्हज्याकून चड वेळ घेता आनी म्हाका कमी वेळ्यान चलोवचे पडटा," पा तिडकलो.






 दिया हांसले. "तूं खरो आसत. पूण गणितान, वर्गीकरण म्हणजे सारके वांटणी"





 "आमी कामाचे सुद्दा वर्गीकरण करपाक शकता. जर आमकां 3 नग रांदपाक जाय, जण एकलो 1 नग रांदपाक शकता," दिया धिटान म्हळे.






 दियान पाचो उजवाडिल्लो चेहरो पळयलो. ताका युध्द जिखले वरी जाले.





 "पूण आज हांंव तिनूय नग रांदतलो," पान म्हळे, फकांडानी हांसून. न सुटका गणिताचो अभ्यास टाळपाच्या आशेन तो आशिल्लो!






 दिया हांसले. "पूण म्हाकाय रांदपाक जाय! कितें जातले जर आमी आमच्या मदी वाटले?"






 "म्हूण हांव एक नग रांदता आनी तूं दुसरो. आनी तिसऱ्या नगाक, आमी काम आमचे भितर वाटून घेवया. बरोबर शिक्षिका?" पान विचारले.






 "बरोबर, विद्यार्थी," दियान जाप दिली.





 तुका खबर आसा?






 पुराणकालीन इजिप्तशनाक वर्गीकरण कशें करप हें खबर आशिल्ले, आनी पिरॅमीड बांदताना येवजणेक आनी बांदकामाक वर्गीकरण वापरला आसतले.



 आसल्यारुय, तांच्यानी आमी वापरता तसले चिन्न वापरुंक ना, जेका ओबेलस (÷) म्हणटा.






 ओबेलसाच्या चिन्नाचो पयलो वापर आमकां एका पुस्तकाचेर 'ताॅइश ऐल्जब्र' जोहान राहनच्या 1659  वर्साच्या प्रकाशीत पुस्तकाचेर मेळटा.











 कैल्क्यलेटर येवच्या पयलीं, चीन देशांत वर्गीकरण करपाक आपले वेगळे रुप सुअपान वापरताले.  (येवजण मेजप/गणीत करप).






 विज्ञानीका प्रमाण आमी गणिताचे कार्य वर्गीकरण हें संगीत साधन गितार आनी वायोलीन शिकताना करता.

 पाचे शिकक्षण (Konkani)



 दियाचो पा केन्नाच शाळेंत वचूंक ना. म्हूण ते पाक शिकतले अशें ताणें थारायले. पा चडशो ताजे आयकता, पूण गणिताचो दिस कठीण. दिया कशें सांबाळता.



 This is a Level 3 book for children who are ready to read on their own.



Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India ­­ and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!

